
Извршителот Славе Кромидоски од Прилеп врз основа на барањето за спроведување на извршување од доверителот Еуростандард Банка АД Скопје - во стечај од Скопје со седиште на ул.„Никола Кљусев“ бр.2, засновано на извршната исправа ОДУ бр.565/19 од 09.04.2019 на Нотар Трајко Маркоски од Прилеп, против должникот ДПТУ ,,ДИНО 99'' увоз-извоз ДООЕЛ Прилеп од Прилеп со седиште на ул:,,Илија Василески'' бр.11 и заложниот должник Илчо Спиркоски од Прилеп со живеалиште на ул.„Илија Василески“ бр.11, за спроведување на извршување во вредност 2.000.000,00 ден., на ден 29.04.2021 година го донесува следниот:

З А К Л У Ч О К

ЗА ТРЕТА УСНА ЈАВНА ПРОДАЖБА

(врз основа на членовите 179 став (1), 181 став (1) и 182 став (1) од Законот за извршување)

СЕ ОПРЕДЕЛУВА трета продажба со усно  јавно наддавање на недвижноста означена како стан на ул.,,Илија Василески'', запишана во имотен лист бр. 38065 КО Прилеп при АКН ОКН Прилеп со следните ознаки: 

КП 15042/2 бр.1 Намена А2-2, Влез 1, Кат К4, бр.15, Намена СТ, со површина 79м2 

КП 15042/2 бр.1 Намена А2-2, Влез 1, Кат К4, бр.15, Намена ПП, со површина 8м2 

КП 15042/2 бр.1 Намена А2-2, Влез 1, Кат ПО, бр.15, Намена П, со површина 10м2 

сопственост на заложниот должник Илчо Спиркоски.

Третата продажба ќе се одржи на ден 27.05.2021 година во 14:00 часот  во просториите на извршителот Кромидоски Славе ул. Кузман Јосифоски – Питу бб, Прилеп.
Почетната вредност на недвижноста, утврдена со заклучок на извршителот И.бр.185/20 од 05.10.2020,  изнесува 3.195.096,00 денари. Недвижноста не може да се продаде испод почетната вредност намалена за 15% (по предлог на доверителот, известување од 29.04.2021)  односно 2.715.832,00 денари на третото јавно наддавање.

Недвижноста не е оптоварена со товари и службености  Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето  на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста односно 319.510,00 денари. 

Уплатата на паричните средства на име гаранција се врши на жиро сметката од извршителот со бр. 300020000475141 која се води кај Комерцијална Банка АД Скопје и даночен број 5021010502000 најдоцна еден ден пред наддавањето односно 26.05.2021 г.
На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање: 

Весник „Нова Македонија“ и електронски на веб страницата на Комората.

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

И.бр. 185/20








